# KOTIIN VIETÄVIEN KOULUN TIETOTEKNISTEN LAITTEIDEN KÄYTTÖEHDOT MALLIPOHJA PERUSOPETUS

Oppilas: Kirjoita oppilaan nimi Luokka: Kirjoita luokka Lukuvuosi: Kirjoita lukuvuosi

Koulu antaa oppilaan käytettäväksi kotona ja koulun ulkopuolella seuraavan laitteen: Kirjoita laitteen merkki ja malli tai muu tunnistetieto ajalle Kirjoita alkupäivämäärä – Kirjoita loppupäivämäärä.

Opetuksen edellyttämät oppimateriaalit ja työvälineet ovat perusopetuslain 31 §:n mukaan oppilaalle maksuttomia.

Laite on tarkoitettu oppimisvälineeksi kouluun, opetukseen ja oppimiseen liittyvissä asioissa. Laitetta saa käyttää opettajan antamien koulutehtävien, kokeiden, esitysten tai muiden koulutyöhön liittyvien tehtävien tekemiseen.

Laitteesta ei saa poistaa siinä olevia ohjelmistoja, sovelluksia tai tilejä. Laitteeseen saa ladata vain koulun määrittämiä tai hyväksymiä ohjelmistoja ja sovelluksia. Oppilas voi ehdottaa opettajalle oppimista edistäviä sovelluksia ja ohjelmistoja.

Laitteelle ei saa ladata tekijänoikeuksien vastaista tai laitonta materiaalia. Laitetta, ohjelmistoja, sovelluksia ja tilejä ei saa käyttää lain, näiden käyttösääntöjen eikä koulun sääntöjen ja ohjeiden vastaisella tavalla. Materiaalia tuotettaessa ja julkaistaessa tulee noudattaa lakeja ja asetuksia tietosuojaan ja yksityisyydensuojaan liittyen.

Laitetta tulee käsitellä huolellisuutta ja varovaisuutta noudattaen huolehtien myös sen puhtaudesta. Laitteeseen ei saa liimata tarroja. Laitetta tai käyttäjätunnuksia ei saa lainata tai antaa ulkopuolisten käyttöön. Laitteen katoamisesta, vahingoittumisesta tai toimivuuteen liittyvistä ongelmista on ilmoitettava viipymättä opettajalle.

Laite tulee palauttaa laina-ajan päättyessä koululle. Ennen laitteen palauttamista oppilas ottaa talteen omat tiedot ja tiedostot, jotka hän haluaa säilyttää laitteen palauttamisen jälkeen.

Mikäli laite tai ohjelmisto katoaa tai vahingoittuu kotikäytössä, vahingonaiheuttaja voi joutua vastuuseen vahingosta vahingonkorvauslain säännösten mukaisesti. Vahingonkorvauslain mukaan myös alaikäinen on vahingonkorvausvelvollinen. Alaikäinen on kuitenkin velvollinen korvaamaan siitä määrän, joka on kohtuullinen ottaen huomioon esimerkiksi hänen ikänsä ja kehitystasonsa. Vahingonkorvausvastuu voi syntyä myös huoltajalle laitteen käyttöä koskevan valvonnan laiminlyönnistä.

Tämä sitoumus on voimassa lukuvuoden kerrallaan.

Paikka ja aika: Kirjoita paikka ja aika

Allekirjoitukset ja nimenselvennykset

Kirjoita nimi, 15-v. täyttänyt oppilas tai huoltaja

Laite annettu oppilaalle: Kirjoita päivämäärä

Päiväys, oppilaan ja koulun edustajan allekirjoitus ja nimenselvennys

Kirjoita päiväys sekä oppilaan ja koulun edustajan nimet